**LĒMUMS**

Liepājā

|  |  |
| --- | --- |
| 2023.gada 26.janvārī |  Nr.5/1(prot. Nr.1, 5.§) |

Par Saprašanās memoranda noslēgšanu

ar Patentu valdi un dalību projektā

“Autentiskuma pilsētu tīkls”

*(“Authenticities network”)*

Lai īstenotu Liepājas valstspilsētas pašvaldības līdzdalību Eiropas Savienības Intelektuālā īpašuma biroju (EUIPO) un Patentu valdes īstenotajā sadarbības projektā “Autentiskuma pilsētu tīkls” un veicinātu Liepājas iedzīvotāju informētību par intelektuālā īpašuma aizsardzību un izglītotu autentisku produktu pirkšanas ieradumu ieviešanu ikdienā, kā arī popularizētu Liepāju kā pilsētu, kas atzīst autentiskas izcelsmes produktus un veic visu nepieciešamo, lai cīnītos pret viltojumiem un to izplatīšanu, apzinot citu starptautisko partneru pieredzi, pamatojoties uz Pašvaldību likuma 5.pantu, 10.panta pirmās daļas pirmo teikumu, Valsts pārvaldes iekārtas likuma 61.panta otro daļu un ievērojot Liepājas valstspilsētas pašvaldības domes pastāvīgās Pilsētas attīstības komitejas 2023.gada 19.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Sadarboties ar Patentu valdi, piedaloties projekta “Autentiskuma pilsētu tīkls” (“*Authenticities network”*) īstenošanā.

2. Noslēgt Saprašanās memorandu ar Patentu valdi par dalību Eiropas Savienības Intelektuālā īpašuma biroju (EUIPO) finansētajā projektā “Autentiskuma pilsētu tīkls” (“*Authenticities network”*).

3. Noteikt, ka lēmuma 2.punktā minētā Saprašanās memoranda Liepājas valstspilsētas pašvaldībai noteiktās saistības pilnvarota pildīt Liepājas pilsētas pašvaldības iestādes “Liepājas pilsētas pašvaldības administrācija” Sabiedrisko attiecību un mārketinga daļa un Domes priekšsēdētāja birojs atbilstoši to kompetencēm projekta īstenošanas jomā.

4. Pilnvarot Liepājas valstspilsētas pašvaldības domes priekšsēdētāju parakstīt lēmuma 2.punktā minēto Saprašanās memorandu, kā arī izdarīt tajā nepieciešamos grozījumus, ja tie neskar Saprašanās memoranda būtiskās sastāvdaļas, neizskatot tos Liepājas valstspilsētas pašvaldības domes sēdē.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Attīstības pārvaldei, Sabiedrisko attiecību un mārketinga daļai, Domes priekšsēdētāja birojam |